Държавен вестник, бр. 30, 2014 г., стр. 47

БРОЙ  30	
Д Ъ Р Ж А В Е Н  В Е С Т Н И К 	
СТР.  47  
b) колективни наказания;
c) вземане на заложници;
d) терористични действия;
e) поругаване на личното достойнство и 
по-специално унизително и оскърбително 
третиране, изнасилване, принуждаване към 
проституиране и всяка друга форма на не­
пристойно посегателство;
f) робство и търговия с роби във всичките 
им форми;
g) плячкосване;
h) заплаха за извършване на някое от по­
сочените по-горе деяния.
3. На децата се осигуряват необходимите 
грижи и помощ и по-специално:
а) те получават образование, включи­
телно религиозно и нравствено възпитание, 
съобразно желанието на техните родители, а 
при отсъствие на родители – на лицата, които 
носят отговорност за тях;
b) предприемат се всички необходими 
мерки, за да бъде улеснено събирането на 
временно разделени семейства;
c) децата, които не са навършили петна­
десетгодишна възраст, не се зачисляват във 
въоръжените сили или групи, както и не 
може да им се разрешава да вземат участие 
във военни действия;
d) специалната закрила, предвидена в 
разпоредбите на този член по отношение на 
децата, които не са навършили петнадесетго­
дишна възраст, остава приложима спрямо тях, 
ако те участват пряко във военните действия, 
независимо от разпоредбите на буква c), и 
бъдат пленени;
e) ако е необходимо, се предприемат мерки 
по възможност със съгласието на родителите 
им или на лицата, които по закон или оби­
чай носят пряка отговорност за съответните 
деца, те да бъдат временно евакуирани от 
района, където се водят военни действия, 
в по-безопасен район във вътрешността на 
страната, както и да се осигури те да бъдат 
придружавани от лица, отговорни за тяхната 
сигурност и благосъстояние.
Член 5 – Лица, чиято свобода е ограничена
1. В допълнение към разпоредбите от 
член 4 по отношение на лицата, лишени от 
свобода по причини, свързани с въоръжения 
конфликт, независимо дали са интернирани, 
или задържани, следните разпоредби се съб­
людават като минимум:
а) ранените и болните се третират в съот­
ветствие с член 7;
b) в същата степен както на местното ци­
вилно население, така и на лицата, до които 
се отнасят разпоредбите от този параграф, им 
се осигурява храна, питейна вода и необходи­
мите хигиенни и здравословни условия, както 
и ефикасна защита срещу суровия климат и 
опасностите от въоръжения конфликт;
c) разрешава им се да получават индиви­
дуални или колективни помощи;
d) разрешава им се да изповядват своята 
религия и ако са отправили такава молба, 
при наличието на възможност да получават 
духовна помощ от свещеници или от други 
лица, които изпълняват своите богослужебни 
функции;
e) ако бъдат заставени да полагат труд, 
осигуряват им се условия на труд и мерки за 
охрана на труда, сходни с тези, от които се 
ползва местното цивилно население.
2. Онези, които отговарят за интернира­
нето или задържането на лицата, посочени в 
параграф 1, съблюдават също така в рамките 
на своите възможности следните разпоредби 
по отношение на тези лица:
а) с изключение на случаите, когато мъже 
и жени от едно семейство са настанени заед­
но, жените се държат в помещения, отделени 
от помещенията за мъже, и са под прекия 
надзор на жени;
b) разрешено им е да изпращат и получават 
писма и пощенски картички, чийто брой може 
да бъде ограничен от компетентните власти, 
ако последните сметнат това за необходимо;
c) местата за интерниране и задържане не 
се разполагат в близост до зоната на бойните 
действия; лицата, посочени в параграф 1, се 
евакуират, ако местата, където те са интерни­
рани или задържани, бъдат изложени на пряка 
опасност, която произтича от въоръжения 
конфликт, стига да е възможно евакуацията 
им да бъде осъществена при достатъчно без­
опасни условия;
d) те имат правото на медицински прегледи;
e) тяхното физическо или психическо здраве 
и неприкосновеността им не са застрашени 
от каквото и да е неоправдано действие или 
бездействие; във връзка с това се забранява 
лицата, до които се отнася този член, да бъ­
дат подлагани на каквато и да е медицинска 
процедура, която не е оправдана от здраво­
словното състояние на съответното лице и 
не е съвместима с общоприетите медицински 
норми, прилагани от здравна гледна точка 
при аналогични обстоятелства спрямо лица, 
които са на свобода.
3. Лицата, които не са посочени в параграф 1 
и чиято свобода е ограничена по някакъв 
начин по причини, свързани с въоръжения 
конфликт, се третират хуманно в съответствие 
с член 4 и с параграф 1, букви а), c) и d) и 
параграф 2, буква b) от този член.
4. Ако е взето решение за освобожда­
ване на лица, лишени от свобода, лицата, 
които са взели това решение, предприемат 
необходимите мерки, за да осигурят тяхната 
безопасност.